als_Latn dik_Latn sag_Latn
Java e 9 e Serisë A dhe raundi i dytë i Kupës së Gjermanisë do ta pasurojnë këtë të mërkurë futbollistike me disa sfida mjaft emocionuese që do të përcillen drejtpërdrejt nga ekran
Java e 9 e Serisë A dhe raundi i dytë i Kupës së Gjermanisë do ta pasurojnë këtë të mërkurë futbollistike me disa sfida mjaft emocionuese që do të përcillen drejtpërdrejt nga ekrani i Supersport. Në orën 19:00 në Supersport 6 HD do të transmetohet Magdeburg – Leverkusen, kur Aspirinat do të luajnë ndaj një rivali modest që militon në Ligën rajonale të verilindjes, që korrespondon me kategorinë e 4 të futbollit gjerman. Shorti i raundit të dytë të Kupës së Gjermanisë ka vënë përballë njërit-tjetrit Hamburgun me Bayernin e Mynihut, një provë e vështirë për formacionin e Pep Guardiolës, që është lëkundur disi nga barazimi 0-0 në Bundesligë me Borusian e Mynshengladbahut. Megjithatë nuk pritet që Hamburgu të bëjnë shumë rezistencë për faktin se gjendet në pozita shumë të vështira në zonën e ftohtë të Bundesligës. Ky takim do të transmetohet në Supersport 1 dhe Supersport 1 HD në ora 20:30.
Mbrëmja futbollistike do të kulmojë në orën 20:45 me katër takimet kryesore të javës së 9 të Serisë A, Genoa – Juventus, Cagliari – Milan, Inter – Sampdoria dhe Roma – Cesena. Në Luiggi Ferraris, Genoa e pret Juventusin kryesues me shpresën që mund t’u rrëmbejë një rezultat pozitiv kampionëve në fuqi të Italisë, duke shfrytëzuar momentin pozitiv që po kalon në kampionat. Pas barazimit me Fiorentinën në “San Siro”, Milani është nën presionin e fitores, që duhet ta arrijë në transfertë me Cagliarin, një kundërshtar ky i paparashikueshëm që drejtohet nga një trajner ekspert dhe që pëlqen lojën e bukur sic është Zdenek Zeman. Inzaghi duhet të ndryshojë dicka në sulm, repart që nuk i përmbushi pritshmëritë ndaj skuadrës vjollcë.
Zhvillimet e fundit në kupolën drejtuese, por edhe deklarimet e presidentit Erick Thohir e kanë vënë nën presion trajnerin e Interit, Walter Mazzarri, që mund të rrezikojë seriozisht pozicionin e tij në rast se zikalterit nuk arrijnë të marrin maksimumin e pikëve në shtëpi me Sampdorian, që vjen në këtë përballje me moral të lartë pas barazimit pa gola me Romën. Për verdhekuqtë, fitorja në Olimpiko me Cesenën mbetet një detyrim, por edhe një mundësi e mirë për të ngushtuar edhe më tej diferencën me Juventusin, sigurisht nëse bardhezinjtë dështojnë të mposhtin Genoan.
als_Latn als_Latn als_Latn als_Latn